Vasaras izskaņā salaulājusies populārā aktrise un TV3 seriāla "Viņas melo labāk" zvaigzne Evija Skulte un viņas mīļotais vīrietis igauņu uzņēmējs Aimurs Krūze.
Par skaisto dzīves notikumu Evija pavēstījusi sociālajos tīklos, publiskojot foto no pāra mīlestības svētkiem, un, kā atklājusi aktrise, kāzas notikušas 31. augustā.
Populārā skatuves māksliniece kāzu dienā žilbināja skaistā minikleitā, bet viņas mīļotais bija tērpies tumši zilā uzvalkā.
Pēc kāzām aktrise pieņēmusi vīra uzvārdu un turpmāk dēvējama par Eviju Krūzi.
Par Evijas Skultes attiecībām ar igauņu uzņēmēju Latvija uzzināja pirms diviem gadiem.
Šī ir aktrises trešā laulība. Savulaik viņa bija precējusies 10 gadus, bet pirms dažiem gadiem pārsteidza sabiedrību, spontāni apprecoties Bahamu salās. Šī laulība gan Latvijā oficiāli noformēta netika un palika vien kā jauks piedzīvojums.